Ana bantal guling sing dicepakake dening bala Kurawa. Nanging ora ana siji-sijia sing ditampa dening resi saka Talkandha iku. Bareng Arjuna nglepasake jemparing, pirang-pirang tumancep ana ing lemah dipisungsungake marang Bisma, senapatine Kurawa iku bisa nampa kanthi senenge ati. Jalaran, tumrap satriya kang ngayuni bandayuda, ya landhepe jemparing-jemparing kang luwih pantes dadi tatakane awak tinimbang kasur utawa bantal lan guling.